Ildkrigen

Ildkrigen (originaltittel: Quest for Fire) er et fransk-kanadisk historisk eventyr-drama fra 1981 regissert av Jean-Jacques Annaud. Filmen handler om kampen for tilværelsen til en gruppe steinaldermennesker som levde for 80 000 år siden. Manus er basert på ei bok fra 1911, skrevet av den belgiske forfatteren J.-H. Rosny aîné.

Handling
Filmen er en dramatisk beretning fra menneskets tidligste barndom (steinalderen) for 80 000 år siden da makten og overlevelsesevnen lå hos dem som behersket ilden.

Et lite steinaldersamfunn angripes av en annen art og må flykte for livet. Underveis dør det mest dyrebare de har, ilden, og tre av dets medlemmer sendes derfor avgårde for å skaffe ny ild. I jakten på den får de stifte nærmere bekjentskap med mammuter, sabeltanntigre, og kannibaler. Ferden bringer dem omsider til kunnskap om hvordan de kan lage ild.

Om filmen
Grundig forskning ble lagt til grunn for historien, og det ble brukt størrelser som Desmond Morris og Anthony Burgess til å konstruere henholdsvis kroppsspråk og talespråk (talespråk i betydningen knurring osv. da mennesker på den tiden ikke hadde noe "talespråk" i vår forstand)

Filmen vant flere internasjonale priser, blant annet en Oscar og en BAFTA for beste make-up.

Filmen ble godt mottatt av anmelderne. Dagbladet og Dagsavisen gav den terningkast fem.Dagbladet Film (besøkt 2016)

Ildkrigen ble middels populær. Den havnet på 38-plass over de mest innbringende filmene i Frankrike i 1981.

I rollene
 Everett McGill: Naoh
 Ron Perlman: Amoukar
 Nicholas Kadi: Gaw (als Nameer El-Kadi)
 Rae Dawn Chong: Ika
 Gary Schwartz: Rouka
 Franck-Olivier Bonnet: Aghoo
 Nameer El-Kadi

Referanser

 Eksterne lenker 

Kategori:Filmer fra 1981
Kategori:Franske eventyrfilmer
Kategori:Franske dramafilmer
Kategori:Canadiske dramafilmer
Kategori:Canadiske eventyrfilmer
Kategori:Franske historiske filmer
Kategori:Canadiske historiske filmer
Kategori:Filmer satt i forhistorisk tid
Kategori:Filmer basert på bøker